Hubungan Bosnia dan Herzegovina–Malaysia

Hubungan Bosnia dan Herzegovina–Malaysia merujuk kepada hubungan luar negeri antara Bosnia dan Herzegovina dan Malaysia. Bosnia dan Herzegovina memiliki kedutaan di Kuala Lumpur, dan Malaysia memiliki kedutaan di Sarajevo.

Hubungan antara kedua-dua negara adalah mesra. Semasa zaman Mahathir Mohamad, Malaysia adalah penyokong tegas bagi nasib Bosniak dalam Perang Bosnia dengan membantu menghantar pasukan pengaman dan menempatkan keluarga Bosnia buat sementara waktu di Malaysia. Walaupun majoriti telah kembali ke Bosnia selepas perang, atau berhijrah ke tempat lain, sebilangan kecil warga Bosnia masih kekal di Malaysia.

 Sejarah 
Semasa Perang Bosnia pada 1993, Mahathir Mohamad, Perdana Menteri Malaysia pada masa itu, menyatakan kebimbangan dengan pencabulan hak asasi manusia di Bosnia dan Herzegovina. Oleh itu, beliau menghantar sekumpulan askar Malaysia untuk menyertai Operasi Pengaman PBB dan memanggil Pertubuhan Kerjasama Islam pada 1995 untuk menetapkan langkah dan membantu negara Eropah yang baru merdeka itu. Sejak itu, kedua-dua negara menjalinkan hubungan dan Malaysia telah mengiktiraf kemerdekaan Bosnia dan Herzegovina.

 Hubungan ekonomi 
Perdagangan dua hala antara kedua-dua negara semakin berkembang, dengan eksport utama Malaysia ke Bosnia dan Herzegovina hampir keseluruhannya terdiri daripada produk elektronik dan elektrik, manakala import dari Bosnia dan Herzegovina kebanyakannya terdiri daripada perabot dan aluminium. Kedua-dua negara juga bekerjasama dalam bidang pertanian dan sektor halal. Tiga bank Islam Malaysia telah membuka operasi di Bosnia sejak 2010.

 Rujukan 


Malaysia
Bosnia dan Herzegovina